Seg wayen nwala deg tzeqqiwin tiɣurbizin i neṭṭef, ulac amgired ger tarrayin n uselmed i ḍefrent tselmadin. Imi akken ma llant ssekcament tutlayt tayemmat deg uselmed-nsent, fkant-as azal d axel n tzeqqa ladɣa deg usegzi, anagar yiwet n tselmadt taɛerbawalt i yernan tessemras iwahhiyen akken ad gzun yinelmaden ugar. ef aya ula d iswiren n yinelmaden-nsent mqaraben .Ihi ad negzu seg aya, ur teqqim ara temsalt deg tutlayt tayemmat n uselmad annect n tutlayt tayemmat n yinelmaden. Imi fell-as ad yili yessen tutlayt tayemmat n yinelmaden akken ad yessiweḍ ɣer ufsay aɣurbiz-nsen, ma ur tt-yessin ara ad as-yili d ugur deg uselmed-is.